title: Provedbena uredba Komisije (EU) br. 382/2011 od 18. travnja 2011. o upisu naziva u registar garantirano tradicionalnih specijaliteta ( „Kiełbasa myśliwska” (GTS))

text:
               15/Sv. 23

               HR

               Službeni list Europske unije

               145

         32011R0382

               L 103/6

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 382/2011
   od 18. travnja 2011.
   o upisu naziva u registar garantirano tradicionalnih specijaliteta („Kiełbasa myśliwska” (GTS))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 509/2006 od 20. ožujka 2006. o poljoprivrednim i prehrambenim proizvodima kao garantirano tradicionalnim specijalitetima (1), a posebno prvi podstavak njezinog članka 9. stavka 4.,
   budući da:

               (1)

               U skladu s prvim podstavkom članka 8. stavka 2. Uredbe (EZ) br. 509/2006, zahtjev Poljske za registraciju naziva „Kiełbasa myśliwska” objavljen je u Službenom listu Europske unije
                   (2).

               (2)

               U skladu s člankom 9. Uredbe (EZ) br. 509/2006, Komisiji je upućen prigovor na temelju članka 9. stavka 3. točke (a) Uredbe (EZ) br. 509/2006. U svom dopisu od 27. siječnja 2010. Komisija je pozvala zainteresirane strane da obave odgovarajuća savjetovanja.

               (3)

               S obzirom da je sporazum postignut u roku od 6 mjeseci bez izmjene podataka objavljenih u skladu s odredbama iz članka 8. stavka 2., Komisija mora donijeti odluku.

               (4)

               S obzirom na gore navedeno, naziv je potrebno registrirati.

               (5)

               Zaštita iz članka 13. stavka 2. Uredbe (EZ) br. 509/2006 nije zatražena,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. travnja 2011.

            Za Komisiju

            Predsjednik

         José Manuel BARROSO

      (1)  SL L 93, 31.3.2006., str. 1.

      (2)  SL C 160, 14.7.2009., str. 12.
   PRILOG
   Proizvodi navedeni u Prilogu I. Ugovoru o EZ-u namijenjeni prehrani ljudi:

      Razred 1.2.   Mesni proizvodi (kuhani, soljeni, dimljeni itd.)

   POLJSKA
   Kiełbasa myśliwska (GTS)


title: Provedbena uredba Komisije (EU) 2015/2046 оd 16. studenoga 2015. o neodobrenju tvari Artemisia vulgaris L. kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP)

text:
               17.11.2015

               HR

               Službeni list Europske unije

               L 300/6

         PROVEDBENA UREDBA KOMISIJE (EU) 2015/2046
   оd 16. studenoga 2015.
   o neodobrenju tvari Artemisia vulgaris L. kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s njezinim člankom 13. stavkom 2.,
   budući da:

               (1)

               U skladu s člankom 23. stavkom 3. Uredbe (EZ) br. 1107/2009 Komisija je 26. travnja 2013. primila zahtjev od subjekta Institut Technique de l'Agriculture Biologique (ITAB) za odobrenje tvari Artemisia absinthium L. kao osnovne tvari. Uz navedeni zahtjev priložene su tražene informacije u skladu s člankom 23. stavkom 3. drugim podstavkom.

               (2)

               Komisija je od Europske agencije za sigurnost hrane (dalje u tekstu: „Agencija”) zatražila znanstvenu pomoć. Agencija je 30. rujna 2014. (2) Komisiji predstavila tehničko izvješće o predmetnoj tvari. Komisija je 20. ožujka 2015. Stalnom odboru za bilje, životinje, hranu i hranu za životinje predstavila izvješće o pregledu (3) i nacrt ove Uredbe o neodobrenju tvari Artemisia absinthium L.

               (3)

               Dokumentacija koju je dostavio podnositelj zahtjeva pokazuje da tvar Artemisia absinthium L. ispunjava kriterije za hranu iz članka 2. Uredbe (EZ) br. 178/2002 Europskog parlamenta i Vijeća (4). Međutim alkoholna pića dobivena od vrste Artemisia uvrštena su u dio B Priloga III. Uredbi (EZ) br. 1334/2008 Europskog parlamenta i Vijeća (5), kojom se određuju najviše dopuštene razine nekih tvari, koje su prirodno prisutne u aromama i sastojcima hrane s osobinama aroma, u nekim složenim prehrambenim proizvodima, onako kako se konzumiraju, kojima su dodane arome i/ili sastojci hrane s osobinama aroma. U skladu s člankom 6. Uredbe (EZ) br. 1334/2008 najviše dopuštene razine nekih tvari u složenim prehrambenim proizvodima navedenima u dijelu B ne smiju se premašiti kao rezultat upotrebe aroma i/ili sastojaka hrane s osobinama aroma. Stoga se tvar Artemisia ne može upotrebljavati kao hrana bez ograničenja.

               (4)

               U tehničkom izvješću Agencije navedene su posebne bojazni u pogledu izlaganja tujonu, absintinu i ferulinskoj kiselini te, kao posljedica toga, procjena rizika za gospodarske subjekte, radnike, druge prisutne osobe, potrošače i neciljne organizme nije mogla biti dovršena.

               (5)

               Komisija je pozvala podnositelja zahtjeva da podnese svoje primjedbe o tehničkom izvješću Agencije i o nacrtu izvješća o pregledu. Podnositelj zahtjeva podnio je primjedbe, koje su detaljno pregledane.

               (6)

               Međutim unatoč argumentima koje je iznio podnositelj zahtjeva bojazni u pogledu tvari ne mogu se ukloniti.

               (7)

               Stoga, kako je navedeno u Komisijinu izvješću o pregledu, nije utvrđeno da su zahtjevi iz članka 23. Uredbe (EZ) br. 1107/2009 ispunjeni. Stoga je primjereno ne odobriti tvar Artemisia absinthium L. kao osnovnu tvar.

               (8)

               Ovom se Uredbom ne dovodi u pitanje ponovno podnošenje zahtjeva za odobrenje tvari Artemisia absinthium L. kao osnovne tvari u skladu s člankom 23. stavkom 3. Uredbe (EZ) br. 1107/2009.

               (9)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Neodobrenje tvari kao osnovne tvari
   Tvar Artemisia absinthium L. ne odobrava se kao osnovna tvar.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Rezultati savjetovanja s državama članicama i EFSA-om o zahtjevu za odobrenje tvari Artemisia absinthium kao osnovne tvari za upotrebu u sredstvima za zaštitu bilja kao fungicid za pšenicu te nematocid i insekticid za povrće. EFSA, povezana publikacija 2014:EN-665. str. 37.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Uredba (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (SL L 31, 1.2.2002., str. 1.).

      (5)  Uredba (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br. 1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (SL L 354, 31.12.2008., str. 34.).


title: Provedbena uredba Komisije (EU) br. 1043/2014 оd 2. listopada 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               3.10.2014

               HR

               Službeni list Europske unije

               L 289/16

         PROVEDBENA UREDBA KOMISIJE (EU) br. 1043/2014
   оd 2. listopada 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. listopada 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  57,9

                  MA

                  139,0

                  MK

                  69,6

                  TR

                  47,7

                  XS

                  74,9

                  ZZ

                  77,8

                  0707 00 05

                  MK

                  29,8

                  TR

                  100,0

                  ZZ

                  64,9

                  0709 93 10

                  TR

                  109,0

                  ZZ

                  109,0

                  0805 50 10

                  AR

                  128,6

                  CL

                  128,6

                  IL

                  107,2

                  TR

                  114,0

                  UY

                  127,3

                  ZA

                  141,7

                  ZZ

                  124,6

                  0806 10 10

                  BR

                  151,2

                  MK

                  29,8

                  TR

                  121,7

                  ZZ

                  100,9

                  0808 10 80

                  BA

                  41,5

                  BR

                  52,6

                  CL

                  118,7

                  NZ

                  139,7

                  ZA

                  120,4

                  ZZ

                  94,6

                  0808 30 90

                  CN

                  104,2

                  TR

                  122,4

                  ZZ

                  113,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 1123/2012 od 26. studenoga 2012. o razvrstavanju određene robe u kombiniranu nomenklaturu

text:
               02/Sv. 022

               HR

               Službeni list Europske unije

               256

         32012R1123

               L 331/5

               SLUŽBENI LIST EUROPSKE UNIJE

               26.11.2012.

      PROVEDBENA UREDBA KOMISIJE (EU) 1123/2012
   od 26. studenoga 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.

               (3)

               U skladu s navedenim Općim pravilima, robu opisanu u stupcu 1 tablice iz Priloga treba razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.

               (4)

               Primjereno je da se, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik u razdoblju od tri mjeseca može i dalje pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 priložene tablice razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. studenoga 2012.

            Za Komisiju U ime Predsjednika

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.

   PRILOG

               Naziv robe

               Razvrstavanje
               (oznaka KN)

               Razlozi

               1.

               2.

               3.

               Uređaj (pasivni infracrveni detektor) koji se sastoji od sklopa na tiskanoj pločici u plastičnom kućištu s dimenzijama od oko 11 × 7 × 4 cm.
               Sklop na tiskanoj pločici se sastoji od infracrvenog senzora, pasivnih elemenata (kondenzatora, rezistora), aktivnih elemenata (tranzistora, integriranih sklopova) i svjetleće diode. Također je opremljen prekidačem s dvostrukim podnožjem, protu-sabotaćnim prekidačem, blokom konektora vijaka i izlazom u obliku poluvodičkog releja.
               Kućište se sastoji od reflektirajuće površine i leće.
               Jačina izlaznog signala uređaja iznosi do 30 V DC, 50 mA.
               Uređaj je osmišljen za odašiljanje električnog signala uređaju, poput alarmnog sustava ili električnim vratima, kada je utvrđen pokret otkrivanjem promjene u temperaturi.

               8536 50 19

               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 8536, 853650 i 85365019.
               Razvrstavanje kao uređaj za električni zvuk ili vizualnu signalizaciju pod tarifnim brojem 8531 isključeno je budući da uređaj nema mogućnost ugrađenog alarma.
               Tarifni broj 8537 obuhvaća ploče, pultove, stolove, ormare i ostale nosače, opremljeni s dva ili više aparata iz tarifnog broja 8535 ili 8536. Budući da uređaj sadržava samo komponente istog tipa (dva prekidača u obliku poluvodičkog releja), razvrstavanje pod tarifnim brojem 8537 je stoga isključeno ((vidjeti također Napomene s objašnjenjem Harmoniziranoga sustava za tarifni broj 8537, osim točke (b)).
               Razvrstavanje pod tarifnim brojem 9027 kao instrument i uređaj za mjerenje ili provjeru količine topline također je isključeno, budući da uređaj ne mjeri količinu već samo promjene u temperaturi u svrhu automatske aktivacije drugog uređaja.
               Uređaj ima funkciju automatskog prekidača i stoga se razvrstava kao prekidač za napon do 60 V pod oznaku KN 8536 50 19.


title: Provedbena uredba Komisije (EU) 2016/875 оd 1. lipnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               2.6.2016

               HR

               Službeni list Europske unije

               L 145/20

         PROVEDBENA UREDBA KOMISIJE (EU) 2016/875
   оd 1. lipnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. lipnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  428,2

                  MA

                  121,9

                  TR

                  66,0

                  ZZ

                  205,4

                  0707 00 05

                  TR

                  99,6

                  ZZ

                  99,6

                  0709 93 10

                  TR

                  115,4

                  ZZ

                  115,4

                  0805 50 10

                  AR

                  165,4

                  TR

                  75,0

                  ZA

                  197,7

                  ZZ

                  146,0

                  0808 10 80

                  AR

                  114,5

                  BR

                  113,4

                  CL

                  133,8

                  CN

                  90,2

                  NZ

                  164,3

                  PE

                  106,8

                  US

                  192,9

                  ZA

                  110,2

                  ZZ

                  128,3

                  0809 29 00

                  TR

                  582,3

                  US

                  894,2

                  ZZ

                  738,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 621/2012 od 10. srpnja 2012. o priznavanju tradicionalnog izraza predviđenog u Uredbi Vijeća (EZ) br. 1234/2007 [Classic – TDT-US-N0016]

text:
               03/Sv. 037

               HR

               Službeni list Europske unije

               288

         32012R0621

               L 180/1

               SLUŽBENI LIST EUROPSKE UNIJE

               10.07.2012.

      PROVEDBENA UREDBA KOMISIJE (EU) br. 621/2012
   od 10. srpnja 2012.
   o priznavanju tradicionalnog izraza predviđenog u Uredbi Vijeća (EZ) br. 1234/2007 [Classic – TDT-US-N0016]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 118.u, stavak 2. u vezi s njezinim člankom 4.,
   budući da:

               (1)

               Komisija je 22. lipnja 2010. primila zahtjev koji su joj dostavile dvije reprezentativne strukovne organizacije s poslovnim nastanom u Sjedinjenim Američkim Državama, Wine America i California Export Association, za zaštitu tradicionalnog izraza „Classic” u vezi s proizvodima od vinove loze iz kategorije „1. Vino” iz Priloga XI.b Uredbi (EZ) br. 1234/2007, koji nose oznaku podrijetla navedenu u Prilogu V. Sporazumu između Europske zajednice i Sjedinjenih Američkih Država o trgovini vinom, koji je odobren Odlukom Vijeća 2006/232/EZ (2).

               (2)

               U skladu s člankom 33. Uredbe Komisije (EZ) br. 607/2009 od 14. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu zaštićenih oznaka izvornosti i oznaka zemljopisnog podrijetla, tradicionalnih izraza, označavanja i prezentiranja određenih proizvoda u sektoru vina (3), zahtjev je objavljen u Službenom listu Europske unije
                   (4). U roku od dva mjeseca od objave nije uložen nijedan prigovor.

               (3)

               Zahtjev za zaštitu tradicionalnog izraza „Classic” koji se odnosi na američka vina ispunjava uvjete utvrđene u članku 118.u stavku 1. Uredbe (EZ) br. 1234/2007 te člancima 31. i 35. Uredbe (EZ) br. 607/2009. Zahtjev za zaštitu bi trebalo prihvatiti i tradicionalni izraz „Classic” unijeti u elektroničku bazu podataka „E-Bacchus” za vina koja proizvode članovi tih dviju reprezentativnih strukovnih organizacija koje su podnijele zahtjev.

               (4)

               Člankom 30. stavkom 2. Uredbe (EZ) br. 607/2009 zahtijeva se od Komisije da stavi na raspolaganje javnosti podatke o reprezentativnoj strukovnoj organizaciji i njezinim članovima. Ti bi se podaci trebali staviti na raspolaganje javnosti u elektroničkoj bazi podataka „E-Bacchus”.

               (5)

               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Zahtjev za zaštitu tradicionalnog izraza „Classic” ovime se prihvaća za američke proizvode od vinove loze iz kategorije „1. Vino” iz Priloga XI.b Uredbi (EZ) br. 1234/2007. Izraz „Classic” unosi se u elektroničku bazu podataka „E-Bacchus” kako je navedeno u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. srpnja 2012.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  SL L 87, 24.3.2006., str. 1.

      (3)  SL L 193, 24.7.2009., str. 60.

      (4)  SL C 275, 12.10.2010., str. 15.
   PRILOG

      Zaštićeni tradicionalni izraz

               —

               Classic

      Jezik iz članka 31. stavka 1. Uredbe (EZ) br. 607/2009

               —

               Engleski

      Kategorija ili kategorije proizvoda od vinove loze na koje se odnosi zaštita

   (Prilog XI.b Uredbi (EZ) br. 1234/2007)

               — 1.

               Vino

      Popis predmetnih zaštićenih oznaka izvornosti i oznaka zemljopisnog podrijetla

               —

               Nazivi izvornosti kako su navedeni u Prilogu V. Sporazumu između Europske zajednice i Sjedinjenih Američkih Država o trgovini vinom

      Upućivanje na primjenjiva pravila u državi članici ili trećoj zemlji

               —

               „Resolution of WineAmerica on Wine Production Definitions for the European Community” (Rezolucija WineAmerica o definicijama proizvodnje vina za Europsku zajednicu) od 24. ožujka 2009.,

               —

               „Decision of California Wine Export Program” (Odluka Kalifornijskog programa za izvoz vina) od 7. svibnja 2009.

      Sažetak definicije ili uvjeta uporabe

               —

               Vino proizvedeno pod oznakom kontroliranog podrijetla, kako je određena u glavi 27. točki 4.25 Zbornika saveznih propisa (Code of Federal Regulations – CFR), od posebne sorte vinove loze.

      Ime države ili država podrijetla

               —

               Sjedinjene Američke Države

      Popis članova reprezentativne strukovne organizacije s poslovnim nastanom u trećoj zemlji koji imaju pravo koristiti zaštićeni tradicionalni izraz dostupan je na:

   http://ec.europa.eu/agriculture/markets/wine/e-bacchus/


title: Provedbena uredba Komisije (EU) br. 946/2013 оd 2. listopada 2013. o predujmovima koji se od 16. listopada 2013. isplaćuju u vezi s izravnim plaćanjima iz Priloga I. Uredbi Vijeća (EZ) br. 73/2009 o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike

text:
               3.10.2013

               HR

               Službeni list Europske unije

               L 261/25

         PROVEDBENA UREDBA KOMISIJE (EU) br. 946/2013
   оd 2. listopada 2013.
   o predujmovima koji se od 16. listopada 2013. isplaćuju u vezi s izravnim plaćanjima iz Priloga I. Uredbi Vijeća (EZ) br. 73/2009 o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike, o izmjeni uredaba (EZ) br. 1290/2005, (EZ) br. 247/2006, (EZ) br. 378/2007 i stavljanju izvan snage Uredbe (EZ) br. 1782/2003 (1), a posebno njezin članak 29. stavak 4. točku (a),
   budući da:

               (1)

               Člankom 29. stavkom 2. Uredbe (EZ) br. 73/2009 predviđeno je da se plaćanja u okviru programâ potpore iz Priloga I. toj Uredbi moraju provesti u razdoblju od 1. prosinca do 30. lipnja sljedeće kalendarske godine. Međutim, u skladu s člankom 29. stavkom 4. točkom (a) te Uredbe Komisija može utvrditi predujmove.

               (2)

               Nepovoljni vremenski uvjeti u Europi s vrlo oštrom zimom i velikom količinom padalina, zbog kojih je u nekim državama članicama došlo do velikih poplava, nanijeli su ozbiljne štete proizvodnji usjeva i krme u 2013. Kao rezultat toga poljoprivrednici, a osobito stočari, našli su se u ozbiljnim financijskim poteškoćama. Te su poteškoće dodatno otežane učincima postojeće financijske krize, zbog čega se mnogi poljoprivrednici suočavaju s ozbiljnim problemima likvidnosti. Kako bi se navedene poteškoće ublažile, primjereno je poljoprivrednicima omogućiti isplatu predujmova od najviše 50 % iznosa na koji imaju pravo u okviru programâ potpore iz Priloga I. Uredbi (EZ) br. 73/2009. Kada je riječ o plaćanjima za goveđe i teleće meso predviđenima u odjeljku 11. poglavlja 1. glave IV. Uredbe (EZ) br. 73/2009, državama članicama trebalo bi se odobriti i povećanje iznosa predujmova (akontacija) iz članka 82. Uredbe Komisije (EZ) br. 1121/2009 (2) do najviše 80 % iznosa plaćanja.

               (3)

               Kako bi se osiguralo da će se predujmovi obračunati u proračunskoj godini 2014., potrebno ih je početi isplaćivati od 16. listopada 2013. U interesu dobrog financijskog upravljanja, prije isplate predujmova potrebno je u svakom slučaju obaviti nužnu provjeru uvjeta za prihvatljivost iz članka 29. stavka 3. Uredbe (EZ) br. 73/2009.

               (4)

               U skladu s člankom 18. stavkom 5. Uredbe Vijeća (EZ) br. 1290/2005 (3), na prijedlog Komisije i na temelju novih podataka koje posjeduje, Vijeće može do 1. prosinca uskladiti stopu prilagodbe za izravna plaćanja. Kao posljedica toga moguće je da stopa prilagodbe financijske discipline iz članka 11. Uredbe (EZ) br. 73/2009, koja će se u određenom trenutku početi primjenjivati, neće biti poznata prije 16. listopada 2013. Stoga je potrebno da se najveći iznosi predujmova koji se mogu isplatiti utvrde kao postotak izravnih plaćanja prije prilagodbe iz članka 11. Uredbe (EZ) br. 73/2009. U konačnom iznosu plaćanja nakon 1. prosinca 2013. uzet će se u obzir zadnja stopa prilagodbe financijske discipline koja se primjenjivala u tom trenutku.

               (5)

               Mjere predviđene ovom Uredbom u skladu su s mišljenjem Odbora za upravljanje izravnim plaćanjima,

         DONIJELA JE OVU UREDBU:
   Članak 1.
   Države članice mogu od 16. listopada 2013. poljoprivrednicima isplaćivati predujmove od najviše 50 % izravnih plaćanja iz Priloga I. Uredbi (EZ) br. 73/2009 koji se odnose na zahtjeve podnesene u 2013., ne uzimajući u obzir prilagodbu iz članka 11. Uredbe (EZ) br. 73/2009, uz uvjet da je provjera uvjeta za prihvatljivost u skladu s člankom 20. Uredbe (EZ) br. 73/2009 obavljena.
   Kada je riječ o plaćanjima za goveđe i teleće meso predviđenima u odjeljku 11. poglavlja 1. glave IV. Uredbe (EZ) br. 73/2009, državama članicama odobrava se povećanje iznosa iz prvog stavka do najviše 80 %.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. listopada 2013.

            Za Komisiju

            Predsjednik

         José Manuel BARROSO

      (1)  SL L 30, 31.1.2009., str. 16.

      (2)  Uredba Komisije (EZ) br. 1121/2009 od 29. listopada 2009. o utvrđivanju detaljnih pravila za primjenu Uredbe Vijeća (EZ) br. 73/2009 u pogledu programa potpore za poljoprivrednike predviđenih u glavama IV. i V. navedene Uredbe (SL L 316, 2.12.2009., str. 27.).

      (3)  Uredba Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (SL L 209, 11.8.2005., str. 1.).